CELEX: 32015D2200
Language: et
Date: 2015-11-13 00:00:00
Title: Poliitika- ja julgeolekukomitee otsus (ÜVJP) 2015/2200, 13. november 2015, millega pikendatakse Gruusias läbiviidava Euroopa Liidu vaatlusmissiooni (EUMM Georgia) juhi volitusi (EUMM GEORGIA/1/2015)

28.11.2015   
            
            
               ET
            
            
               Euroopa Liidu Teataja
            
            
               L 313/40
            
         POLIITIKA- JA JULGEOLEKUKOMITEE OTSUS (ÜVJP) 2015/2200,
   13. november 2015,
   millega pikendatakse Gruusias läbiviidava Euroopa Liidu vaatlusmissiooni (EUMM Georgia) juhi volitusi (EUMM GEORGIA/1/2015)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 12. augusti 2010. aasta otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia), (1) eriti selle artikli 10 lõiget 1,
   ning arvestades järgmist:
   
               (1)
            
            
               Poliitika- ja julgeolekukomitee on otsuse 2010/452/ÜVJP kohaselt volitatud tegema kooskõlas aluslepingu artikli 38 kolmanda lõiguga asjakohaseid otsuseid Gruusias läbiviidava Euroopa Liidu vaatlusmissiooni (EUMM Georgia) poliitilise kontrolli ja strateegilise juhtimise kohta, sealhulgas nimetama ametisse missiooni juhi.
            
         
               (2)
            
            
               Nõukogu võttis 16. detsembril 2014 vastu otsuse 2014/915/ÜVJP, (2) millega pikendatakse EUMM Georgia volitusi 15. detsembrist 2014 kuni 14. detsembrini 2016.
            
         
               (3)
            
            
               Poliitika- ja julgeolekukomitee võttis 19. detsembril 2014 vastu otsuse EUMM GEORGIA/1/2014, (3) millega nimetatakse Kęstutis JANKAUSKAS EUMM Georgia juhiks 15. detsembrist 2014 kuni 14. detsembrini 2015.
            
         
               (4)
            
            
               Liidu välisasjade ja julgeolekupoliitika kõrge esindaja on teinud ettepaneku pikendada Kęstutis JANKAUSKASE volitusi EUMM Georgia juhina 15. detsembrist 2015 kuni 14. detsembrini 2016,
            
         ON VASTU VÕTNUD KÄESOLEVA OTSUSE:
   Artikkel 1
   Kęstutis JANKAUSKASE volitusi EUMM Georgia juhina pikendatakse kuni 14. detsembrini 2016.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 13. november 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 213, 13.8.2010, lk 43.
   
      (2)  Nõukogu 16. detsembri 2014. aasta otsus 2014/915/ÜVJP, millega muudetakse otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia) (ELT L 360, 17.12.2014, lk 56).
   
      (3)  Poliitika- ja julgeolekukomitee 19. detsembri 2014. aasta otsus EUMM Georgia/1/2014 Gruusias läbiviidava Euroopa Liidu vaatlusmissiooni (EUMM Georgia) juhi ametisse nimetamise kohta (ELT L 369, 24.12.2014, lk 78).